CBG ร่วง 5% โบรกชี้กำไร Q1 หดตัว หั่นเป้าเหลือ 91 บ.
CBG ร่วง 5% โบรกชี้กำไรไตรมาส 1/66 แตะ 392 ล้านบาท หดตัว 4% จากไตรมาสก่อนหน้า และลดลง 41% เมื่อเทียบกับงวดเดียวกันของปีก่อน สาเหตุจากยอดขายสินค้าลดลง และปรับลดราคาเป้าหมายเหลือ 91.00 บาท
CBG ร่วง 5% โบรกชี้กำไรไตรมาส 1/66 แตะ 392 ล้านบาท หดตัว 4% จากไตรมาสก่อนหน้า และลดลง 41% เมื่อเทียบกับงวดเดียวกันของปีก่อน สาเหตุจากยอดขายสินค้าลดลง และปรับลดราคาเป้าหมายเหลือ 91.00 บาท
19 เม.ย. 2566

ผู้สื่อข่าวรายงานว่า วันนี้ (19 เม.ย.66) ราคาหุ้น บริษัท คาราบาวกรุ๊ป จำกัด (มหาชน) หรือ CBG ล่าสุด ณ เวลา 15:48 น. อยู่ที่ระดับ 81.25 บาท ลบ 4.50 บาท หรือ 5.25% สูงสุดที่ระดับ 85.50 บาท ต่ำสุดที่ระดับ 81.25 บาท ด้วยมูลค่าซื้อขาย 804.50 ล้านบาท

บล.เอเซียพลัส ประเมิน CBG ระบุในบทวิเคราะห์ (18 เม.ย.66) ว่าแนวโน้มกำไรสุทธิในงวดไตรมาส 1/66 อยู่ที่ 392 ล้านบาท ลดลง 4% จากไตรมาสก่อนหน้า และลดลง 41% เมื่อเทียบกับงวดเดียวกันของปีก่อน สาเหตุจากยอดขายที่คาดจะลดเหลือ 4.37 พันล้านบาท ลดลง 3% จากไตรมาสก่อนหน้าจาก 1) การชะลอตัวของยอดขายสินค้าภายใต้แบรนด์ของตนเอง (คาราบาวแดง) เพราะคาดยอดขายในประเทศจะค่อนข้างทรงตัว
ขณะที่การขายต่างประเทศที่ชะลอลง โดยเฉพาะจากกัมพูชา รวมถึงคาดรายได้จากการจำหน่ายสินค้าให้ผู้อื่น (เหล้า, โซจู) ลดลง ซึ่งส่งผลให้ราคาเป้าหมายปี 2566 ปรับลดจาก 111 บาท เหลือ 91.00 บาท